Lucio Fulci

Lucio Fulci (1927 m. liepos 17 d. – 1996 m. kovo 13 d.) – italų režisierius, podiuseris bei scenarijų autorius, garsėjęs siaubo ir veiksmo filmais. Daugelis jo darbų buvo cenzūruoti arba apskritai uždrausti dėl atvirų smurto scenų, tačiau tuo pačiu tai padėjo jam išgarsėti.

 Biografija 
Fulci gimė Romoje ir buvo įstojęs studijuoti mediciną, tačiau susižavėjo kinu ir, palikęs mokslus, ėmė mokytis Eksperimentinio kino centre pas Luchino Visconti ir Michelangelo Antonioni.Стивен Трауэр. Фрагмент книги За чертой ужаса: Фильмы Лючио Фульчи

6-ame XX amžiaus dešimtmetyje jis pradėjo rašyti scenarijus komedijoms, taip pat keliuose filmuose dirbo režisieriaus asistentu (žymiausias to laikotarpio filmas „Gli ultimi giorni di Pompei“ 1950 m.). Pradžioje Fulci neketino tapti režisieriumi ir 1952-59 m. pagal jo scenarijus buvo sukurti 7 filmai. Pirmą savarankišką jis filmą sukūrė tik 1959 m. ir nors šiame vaidino populiarus to mto šalies komikas Toto, juosta nesulaukė dėmesio. Vėliau pasirodė keletas jo režisuotų muzikinių filmų, iš kurių žinomiausias buvo 1963 m. komedija „Uno strano tipo“ su Adriano Celentano bei Claudia Mori.

1962 m. Fulci sukūrė juostą „I due della legione“, kurios dėka šalyje išpopuliarėjo komikų duetas Franco ir Ciccio. Juosta buvo populiari ir padėjo kino studijai „Titanus“ išspręsti finansines problemas, o režisierius su komikais kurį laiką kurė televizijos šou „Uomo Da Ridere“.

1966 m. Fulci sukūrė pirmąjį spagečių vesterną „Le colt cantarono la morte e fu...tempo di massacro“, kuriame pagrindinį vaidmenį atliko Franco Nero.

1969 m. sukurti filmai „Una sull'altra“ „Beatrice Cenci“ buvo pirmieji, turintys siaubo ir giallo elementų, tuo pažymėdami naują posūkį režisieriaus karjeroje.Биография Лючио Фульчи  Juostos buvo nevienareikšmiškai sutiktos kritikų ir žiūrovų, o Fulci kaltinamas smurto propagavimu.

1971 m. pasirodžius filmui „Una lucertola con la pelle di donna“ režisieriui teko teisme įrodinėti, kad ką kuriant buvo naudojami muliažai, o ne žudomi gyvi šunys. Po metų jis sukūrė juostą „Zanna Bianca“ pagal Jack London romaną „Baltoji iltis“.

1979 m. Fulci sukūrė vieną žymiausių savo filmų – siaubo juostą „Zombie“, kuri buvo uždrausta daugelyje šalių. Italijoje filmas buvo rodomas pavadinimu „Zombie 2“, nes metai iki tol šalyje pavadinimu „Zombie“ buvo demonstruotas kitas siaubo filmas „Dawn of the Dead“. Vėlesni Fulci siaubo filmai „Paura nella città dei morti viventi“ (1980), „Quella villa accanto al cimitero“ (1981) ir „Lo squartatore di New York“ (1982) dėl smurto taip pat buvo cenzūruojami arba visiškai uždrausti. Prie zombių temos jis vėl grįžo 1988 m., sukurdamas filmą „Zombie 3“ (JAV jis žinomas pavadinimu „Zombie 2“). Iš tiesų Fulci nufilmavo tik dalį juostos ir paliko darbą nebaigtą (pagal skirtingas versijas, taip jis pasielgė dėl ligos arba dėl ginčų su prodiuseriu). Juostą kurti baigė Bruno Mattei, tačiau titruose buvo paliktos abiejų režisierių pavardės, nes Fulci vardas garantavo juostos komercinę sėkmę.

Sukūręs keletą filmų televizijoje („Quando Alice ruppe lo specchio“ ir „Il Fantasma di Sodoma“ buvo pripžinti netinkamais rodyti), 1991 m. sukūrė savo paskutinį filmą „Le porte del silenzio“, prodiusuotą Joe D‘Amato. 1996 m. jis ketino filmuoti dar vieną siaubo filmą „The Wax Mask“, tačiau mirė dar nepradėjus darbų. Filmą sekančiais metais sukūrė režisierius Sergio Stivaletti.

Fulci mirė Romoje 1996 m. kovo 13 d. nuo diabeto komplikacijų.

 Apdovanojimai 
 „Fantasporto“ – geriausio filmo nominacija („Quella villa accanto al cimitero“)
 Avoriaz fantastinių filmų festivalis – („Murderock - Uccide a passo di danza“)

 Filmografija 
MetaiFilmasVeiklaPastabosRežisieriusScenarijaus autoriusProdiuseris 1953 Un giorno in pretura   1953 L'uomo, la bestia e la virtù   1953 Ci troviamo in galleria   1954 Un americano a Roma   1955 Piccola posta   1955 La ragazza di via Veneto   1955 Io sono la primula rossa   1955 Totò all'inferno   1955 Le avventure di Giacomo Casanova   1958 Guardia, ladro e cameriera     1958 Totò nella luna    1959 I ladri    1959 Ragazzi del Juke-Box    1959 Gli ultimi giorni di Pompei   1960 Urlatori alla sbarra   1961 Lova trims   1961 Totò, Peppino e... la dolce vita   1962 Colpo gobbo all'italiana   1962 I due della legione    1962 Le massaggiatrici   1963 Uno strano tipo    1963 Gli imbroglioni    1964 I maniaci   1964 I due evasi di Sing Sing    1964 I due pericoli pubblici    1964 002 agenti segretissimi    1965 Come inguaiammo l'esercito   1965 002 operazione Luna   1965 I due parà    1966 Come svaligiammo la banca d'Italia    1966 Le colt cantarono la morte e fu...tempo di massacro   1967 Come rubammo la bomba atomica   1967 Il lungo, il corto, il gatto   1967 El hombre que mató a Billy el Niño   1967 Operazione San Pietro    1968 I due crociati   1969 Dviveidis  tik scenarijaus idėjos autorius 1969 Una sull'altra    1969 Beatrice Cenci   JAV išleistas 1976 m. 1971 Driežas moters odoje    1972 Ettore lo fusto   1972 Senatoriui patinka moterys    1972 Nekaltųjų kančios    1973 Zanna Bianca   1974 Il ritorno di Zanna Bianca    1975 Il cavaliere Costante Nicosia demoniaco, ovvero: Dracula in Brianza   1975 Keturi apokalipsės raiteliai   1976 Teisėja     1977 Sette note in nero    1978 Sella d'argento   1979 Zombie   1980 Un uomo da ridere   TV mini serialas  1980 Kontrabandininkas    1980 Paura nella città dei morti viventi     1981Gatto Nero    1981 ...E tu vivrai nel terrore! L'aldilà    1981 Quella villa accanto al cimitero    1982 Lo squartatore di New York    1982 L'occhio del male   1983 Conquista de la Tierra Perdida  filmuotas Meksikoje 1983 I guerrieri dell'anno 2072    1983 Murderock - Uccide a passo di danza   filmuotas Niujorke 1985 Narvas    1986 Il miele del diavolo    1987 Aenigma    filmuotas Jugoslavijoje 1987 The Farm   1988 Zombi 3  filmą baigė kurti Bruno Mattei 1988 Quando Alice ruppe lo specchio    1988 Il fantasma di Sodoma    1989 La dolce casa degli orrori   TV filmas 1989 La casa nel tempo   TV filmas 1990 Demonia    1990 Un gatto nel cervello    1991 Voci dal profondo    1991 Le porte del silenzio    1997 The Wax Mask  

 Šaltiniai 

 Nuorodos 

 IMDb profilis

Kategorija:Italijos kino režisieriai
Kategorija:Italijos aktoriai